Mensen Ernst minneløp

Mensen Ernst minneløp er et mosjonsløp til minne om den norske ultraløperen Mensen Ernst. Løpet finner sted hvert år i Mensen Ernst sin egen hjembygd Fresvik i Sogn og Fjordane. Løpet arrangeres som oftest i slutten av juni.

Historie

1987–2017 
Løpet ble arrangert for første gang i 1987 i forbindelse med avdukingen av Mensen Ernst-minnesmerket, som er en stor bautastein.

De første årene ble løpet arrangert som 1/4 maraton, til minne om Ernst sine lange løp. I 2003 ble distansen endret, da det vart ytret et ønske om å løpe en distanse som var mer sammenlignbar med andre løp. Distansen på 1/4 maraton ble derfor omgjort til en kontrollmålt 10 km.

I 2012 endret man på nytt løypen. Løypen gikk nå fra Modig stadion og inn i Nærøyfjorden verdsarvområde. Et fantastisk naturskue møtte løperne i det de løp ca. 400 høydemeter opp gjennom dalen til vending ved Huldafossen, og ned igjen samme vei til Stadion. Løypas totale distanse var på ca. 15 km. Mensen Ernst minneløp benyttet seg av denne løypen i seks år, fram til 2017.

Fra 2018 
Fra og med 2018 har Mensen Ernst minneløp gått gjennom store endringer. Etter ønske om å ha et større fokus på å hedre løperkongen Mensen Ernst, og skape et løp med en lavere terskel for deltakelse, hvor man ikke er avhengig av forutsetninger eller løpe-erfaring, har løpet fått et nytt "design". Fra og med 2018 kan man velge mellom fire ulike distanser + barneløp og rullestolløp. Det er også lagt til rette for et større fokus på Mensen Ernst gjennom hele arrangementet.

Løypene 
På Mensen Ernst minneløp kan man velge mellom fire ulike distanser i tillegg til barneløp og rullestolløp. Alle de forskjellige løypene er oppkalt etter Mensen Ernst sine egne løpeprestasjoner. Løpet består av fire rundløyper som alle starter og avslutter inne på Modig Stadion. Løpet foregår sånn at man fritt kan velge hvor mange runder man skal løpe, men rundene må løpes i en bestemt rekkefølge. Det er altså en stor fellesstart, men etter hvert som løperne kommer inn på stadion etter hver runde, så vil det være noen som løper i mål i stedet for å legge ut på ny runde.

Runde 1: Paris–Moskva 2500 km (1,5 km) 
Paris - Moskva 2500 km består av en 1,5 km lang løype. 1/3 av løypen går på grus, 1/3 på asfalt og 1/3 på flott tursti.

Runde 2: München–Nauplia 2700 km (3,5 km) 
München - Nauplia 2700 km består av å løpe gjennom runde 1, for deretter å fullføre runde 2. Runde 2 er en runde på 2 km, sånn at den samlede distansen er på 3,5 km. Løypen går på 1/4 grus, 2/4 flott tursti og 1/4 asfalt.

Runde 3: Istanbul–Calcutta t/r 8300 km (6,5 km) 
Istanbul–Calcutta tur/retur 8300 km består av å løpe gjennom runde 1, 2 og deretter fullføre runde 3. Runde 3 er en runde på 3 km, sånn at den samlede distansen er på 6,5 km. 1/4 går på grus, og 3/4 går på asfalt.

Mot Nilen sine kjelder (12 km) 
Deltagerne i «Mot Nilen sine kjelder» skal løpe alle de fire rundene. Den fjerde og siste runden er på 5,5 km, noe som gir en total distanse på 12 km. Det meste av runden går på asfalt.

London–Portsmouth 116 km (Barneløp) 
Dette er et baneløp for de minste, på 400m. Løypen er oppkalt etter Mensen Ernst sitt første store løp som gikk fra London til Portsmouth. Distansen var på 116 km. Barneløpet starter på Modig Stadion og består av en runde rundt løpebanen en stund før fellesstarten for hovedløpet.

Rullestolløp 
Mensen Ernst minneløp skal være åpent for alle som ønsker å delta. På programmet står det derfor også 400m rullestolløp, for både elektrisk og manuell rullestol.

Kjente personer på Mensen Ernst minneløp 
En rekke kjente personligheter har tatt del i Mensen Ernst minneløp opp gjennom årene, blant annet:

Grete Waitzs, Joan Benoit, Frank Shorter, Ingrid Kristiansen, Audun Boysen, Ernst Larsen, Egil Danielsen, Linda Eide, Bredo Berntsen og Ann Kristin Flatland.

Deltagertall fra 2000

Deltagertak 
*Pga Corona-situasjonen og smittevern-hensyn, måtte IL Modig redusere taket på antal deltakere i 2020 og 2021. Det ble ikke gjennomført rullestol-løp, og hovedløp og barneløp fikk et tak på 110 + 25 deltakere. Det ble heller ikke elektroniske tider, men kun manuell tidtaking.

Kilder 
Mensenernst.org
Mensen Ernst minneløp

Langdistanseløp
Sportsarrangementer i Vestland
Sport i Vik
Repeterende arrangementer etablert i 1987